Soarele arde România. Culturile agricole din Europa de Est sunt afectate de temperaturile extreme
Canicula înăbușă România la propriu. Culturile agricole de vară din Europa de sud-est sunt supuse șocului termic neobișnuit pentru această perioadă. La polul opus se situează fermierii din nord-vestul continentului, unde ploile abundente au inundat terenurile arabile. În ambele cazuri, sectorul agricol are de suferit de pe urma fenomenelor meteo extreme.